Til 									Gransherad, 27/2-2019
Gransherad Idrettslag
Hovedstyret v/ Marianne Tråer

FORSLAG TIL ÅRSMØTET.

Ildsjeler har jobbet for å forlenge løypa for Gaustaløpet helt ned til Gransherad skole.
Dette arbeidet er nå fullført både praktisk og finansielt, og resultatet er veldig bra på alle måter.  Det har blitt en bred og god trase, som kan prepareres med bred løype-maskin, uten at det krever særlig mye snø, ettersom traseen er jevnet og pusset med gravemaskin.  Traseen nytter også traktorveier og skogsbilveier.
Det finnes avtaler med alle involverte grunneiere.  Disse avtalene tillater bruk hele året, så lenge det ikke hindrer skogbruk eller andre næringsmessige interesser for grunneierne.
Det er en imponerende jobb som er gjort i denne forbindelse.
Litt trasig er det da at denne løypa i de siste årene kun har blitt kjørt opp i forbindelse med selve Gaustaløpet.  Denne fine løypa kan brukes til mye mer enn bare et skirenn en dag i året.

Forslag til vedtak:
1. Når det er nok snø, så leier Idrettslaget løypepreparering helt ned til Gransherad, med oppkjøring før hver helg, eller etter behov, på samme vis som det i dag gjøres fra Tjønnstul til Venås.  På den måten vil også traseen kunne vises på «Skisporet.no».
2. Det søkes ekstern finansiering, så langt det er mulig.

[bookmark: _GoBack]Jeg ber om at forslagene blir tatt opp til votering, og håper at utfallet blir positivt.
Kanskje kan Turgruppa bidra i arbeid rundt dette.  Det er per dags dato ikke diskutert i interim arbeidsgruppe.

Med hilsen
Torjus Flugon Tråer
tur- og ski-entusiast



